นาอูรูแอร์ไลน์

**องค์การนาอูรูแอร์** () หรือดำเนินการภายใต้ชื่อการค้า **นาอูรูแอร์ไลนส์** () หรือชื่อในอดีต **อาเวอร์แอร์ไลน์** () และ **แอร์นาอูรู** () เป็นสายการบินประจำชาติของสาธารณรัฐนาอูรู ให้บริการเที่ยวบินต่างประเทศไปยังประเทศหมู่เกาะอื่น ๆ ในมหาสมุทรแปซิฟิก และไปยังออสเตรเลีย มีฐานการบินหลักอยู่ที่ท่าอากาศยานนานาชาตินาอูรู และสำนักงานใหญ่อยู่ภายในอาณาเขตของท่าอากาศยาน ซึ่งอยู่ในพื้นที่เขตยาเรน และมีสำนักงานภาคส่วนดำเนินงานอยู่ในนครบริสเบน ประเทศออสเตรเลีย ในเดือนสิงหาคม 2014 สายการบินเปลี่ยนชื่อจากชื่อเดิม อาเวอร์แอร์ไลน์ (Our Airline) เป็นชื่อในปัจจุบัน

## ประวัติศาสตร์
แอร์นาอูรูก่อตั้งขึ้นเมื่อวันที่ 17 กันยายน 1969 and started operations on 14 February 1970. และเริ่มบินเที่ยวบินเชิงพาณิชย์แรกหลังได้รับเครื่องบินลำแรกในเดือนมกราคม 1972 ซึ่งเป็นเครื่องบินฟ็อกเกอร์ เอฟ 28 เฟลโลวชิปทวินเจ็ต โบอิง 727-100 ลำแรกเข้าสู่ฝูงบินของแอร์นาอูรูในวันที่ 16 มิถุนายน 1976

ในปี 1983 สายการบินมีอากาศยาน 7 ลำในฝูงบิน ได้แก่ โบอิง 727-100 สองลำ และ โบอิง 737-200 ห้าลำ ประชากรของประเทศนาอูรูในขณะนั้นอยู่ที่ประมาณ 8,000 คน หมายความว่าสายการบินมีอากาศยานที่สามารรองรับผู้โดยสาร 10% ของประชากรทั้งประเทศได้ ในสมัยนั้น สายการบินมีชื่อเสียงในทางที่ไม่ดีจากการยกเลิกเที่ยวบินตามใจเจ้าของซึ่งเป็นรัฐบาล และเคยมีครั้งหนึ่งที่นำเครื่องโบอิง 727 ออกบินระดับต่ำเพื่อหาชาวประมงที่หลงกลางทะเล ในขณะที่ญาติ ๆ นั่งบนเครื่องและดื่มเครื่องดื่มแอลกอฮอล์ที่เสิร์ฟโดยลูกเรือ

ในปี 1988 ฝูงบินเหลือเพียงเครื่องโบอิง 737-200 สามลำ และ โบอิง 727-100 หนึ่งลำที่เหลือ ปล่อยออกเช่ากับทรานส์ออสเตรเลียแอร์ไลน์ ในช่วงสมัยนี้ สายการลินมีปัญหาข้อพิพาทเชิงอุตสาหกรรมกับนักบิน และให้บริการโดยไม่มีตารางบินแน่นอน เหตุการณ์เป็นเช่นนี้อยู่หลายเดือน ในเดือนพฤษภาคม 1988 นักบินจำนวนมากของสายการบินประท้วงหยุดงานเพื่อประท้วงรัฐบาลซึ่งไล่ออกเลขาธิการสมาคมนักบินของสายการบิน กัปตันธอมัส รีด (Thomas Reid)

เพื่อแทนที่นักบินที่นัดประท้วงหยุดงาน สายการบินพยายามรับสมัครนักบินจากออสเตรเลียและนิวซีแลนด์ อย่างไรก็ตาม สมาคมนักบินในสองประเทศนี้ปฏิเสธ จากนั้นจึงมีข้อตกลงกับรัฐบาลอินเดียเพื่อส่งนักบินสายการบินอินเดียแอร์ไลน์ 20 คนไปบินกับแอร์นาอูรูแบบหมุนเวียน 

การจัดการเงินของรัฐบาลที่ล้มเหลวและปัญหาทางเศรษฐกิจที่เกิดขึ้นทําให้สายการบินสูญเสียเงินจํานวนมาก และในบางครั้งถึงขั้นล้มละลาย การดําเนินงานของสายการบินยังถูกระงับเป็นช่วงเวลาสั้น ๆ ในปี 1990 เนื่องจากความกังวลของออสเตรเลียเกี่ยวกับความสามารถในการบินและบันทึกความปลอดภัยของเครื่องบิน สํานักงานและอุปกรณ์ของสายการบินยังถูกยึดบ่อยครั้งโดยรัฐบาลออสเตรเลียสําหรับการผิดนัดชําระหนี้ต่างประเทศซ้ำ ๆ ของนาอูรู ในปี 2002 สายการบินมีข้อพิพาทกับธานาคารส่งออกและนำเข้าแห่งสหรัฐ และในเดือนธันวาคม 2005 ศาลสูงออสเตรเลีย สนับสนุนการตัดสินใจก่อนหน้านี้เพื่ออนุญาตให้ธนาคารยึดเครื่องบินลําเดียวที่เหลืออยู่ของแอร์นาอูรู ทำให้นาอูรูไม่มีเครื่องบินให้บริการอีก โดยอากาศยานลำดังกล่าวถูกยึดที่ท่าอากาศยานเมลเบิร์นในวันที่ 18 ธันวาคม 2005 หลังจากการซื้อเครื่องบินทดแทน (โบอิง 737-300) ในช่วงกลางปี 2006 สายการบินได้เปลี่ยนชื่อเป็นอาเวอร์แอร์ไลน์ (สายการบินของพวกเรา) และเปิดตัวอีกครั้งในวันที่ 14 ตุลาคม 2006 และเปลี่ยนมาใช้ชื่อปัจจุบันในวันที่ 1 สิงหาคม 2014

ปัจจุบัน สายการบินมีรัฐบาลเป็นเจ้าของทั้งหมด และมีลูกจ้างรวม 65 คน ณ เดือนกรกฎาคม 2012

## จุดหมายปลายทาง
ณ เดือนกันยายน 2025 สายการบินให้บริการไปยังปลายทางต่อไปนี้:

## อ้างอิง

## แหล่งข้อมูลอื่น

*
* via Wayback Machine

หมวดหมู่:รัฐวิสาหกิจ